|  |
| --- |
|  |
| **Република Србија****РЕПУБЛИЧКА ДИРЕКЦИЈА****ЗА РОБНЕ РЕЗЕРВЕ**Бр: 404-571/2018-01 |
|  Датум: 03.08.2018.године Б е о г р а д |

**Предмет:** Одговор на питање бр. 3 у везиприпреме понуде за јавну набавку услуге за избор складиштара за меркантилну пшеницу и меркантилни кукуруз, по партијама, ЈН број 11/2018-01

**Питање бр.1:**

Poštovana, koliko treba dostaviti overenih menica za konkursnu dokumentaciju JN 11/2018-01?

**Одговор бр 1:**

У конкурсној документацији  у тачки 12. Подаци о врсти, садржини, начину подношења, висини и роковима обезбеђења испуњења обавеза понуђача стоји:

12.1. Понуђач је дужан да у понуди достави **Средство финансијског обезбеђења за озбиљност понуде** и то:

* 2 (две) бланко сопствене менице, оверене печатом и потписане од стране овлашћених лица, које морају бити евидентиране у Регистру меница и овлашћења Народне банке Србије,
* менично овлашћење – писмо, попуњено и оверено, са назначеним износом од 10% од укупне вредности понуде без ПДВ-а,
* захтев за регистрацију меница,
* копија картона депонованих потписа оверена од стране пословне банке, коју понуђач наводи у меничном овлашћењу – писму.

Рок важења менице је **30** дана дужи од рока важења понуде.

Наручилац ће реализовати менице дате уз понуду уколико: понуђач након истека рока за подношење понуда повуче, опозове или измени своју понуду; понуђач коме је додељен уговор благовремено не потпише уговор о јавној набавци; понуђач коме је додељен уговор не поднесе средство обезбеђења за добро извршење посла у складу са захтевима из конкурсне документације.

Наручилац ће вратити менице понуђачима са којима није закључен уговор, одмах по закључењу уговора са изабраним понуђачем.

Уколико понуђач не достави менице понуда ће бити одбијена као неприхватљива.

Уколико се Понуђач пријављује за више партија подноси по две **менице за сваку партију посебно.**